En voksen Utahraptor kunne veie mellom 500-1000 kg og bli opptil 6 meter lang. Den var trolig en ganske intelligent jeger. Den var smart nok til å jakte i flokk for å få tak i store, eller raske byttedyr, noe som gjorde den til et effektivt rovdyr. Den hadde rader av sagtaggete tenner som lett skar gjennom seigt kjøtt. Nye tenner vokste hele tiden for å erstatte de som ble mistet. Store øyne gjorde trolig at Utahraptor så godt. Det gode synet hjalp den både mens den lette etter byttedyr og når den angrep.